Број: 16-03-07- /16

Источно Сарајево, 31.05.2016. године

**СРЕДЊОРОЧНИ ПЛАН РАДА**

ДРЖАВНЕ АГЕНЦИЈЕ ЗА ИСТРАГЕ И ЗАШТИТУ

ЗА ПЕРИОД 2017-2019. ГОДИНЕ

(Нацрт)

Мај 2016. године

**С А Д Р Ж А Ј**

1. Поглавље 1.: Стратешки оквир 3

2. Поглавље 2.: Визија и мисија институције 4

3. Поглавље 3.: Учесници и партнери 4

4. Поглавље 4.: Основна програмска опредјељења 6

5. Поглавље 5.: Ресурси и капацитети потребни за постизање циљева 8

6. Поглавље 6.: Оквир за праћење спровођења плана и евалуацију   
 резултата 8

7. Прилог 3.: Акциони план Среднјорочног плана рада   
 Државне агенције за истраге и заштиту 9

8. Преглед закона, других прописа и развојно-инвестиционих   
 пројеката/програма предвиђених Средњорочним планом рада  
 Државне агенције за истраге и заштиту 11

**Поглавље 1: Стратешки оквир**

Стратешки оквир за израду Средњорочног плана рада Државне агенције за истраге и заштиту за период 2017-2019. године чине Стратешки оквир БиХ и сљедећи законски и стратешки документи:

1. Закон о Државној агенцији за истраге и заштиту;
2. Закон о полицијским службеницима Босне и Херцеговине;
3. Закон о кривичном поступку Босне и Херцеговине;
4. Кривични закон Босне и Херцеговине;
5. Закон о спречавању прања новца и финансирања терористичких активности;
6. Закон о заштити свједока под пријетњом и угрожених свједока;
7. Закон о програму заштите свједока у Босни и Херцеговини;
8. Реформска агенда за БиХ за период 2015-2018.;
9. Стратешки план активности Државне агенције за истраге и заштиту;
10. Стратешки план Министарства безбједности Босне и Херцеговине;
11. Документ Европске комисије Стратегија проширења и кључни изазови;
12. Обавезе које проистичу из Мапе пута за либерализацију визног режима са Европском унијом, а односе се на СИПА-у;
13. Стратегија Босне и Херцеговине за превенцију и борбу против тероризма;
14. Стратегија за борбу против организованог криминала у Босни и Херцеговини;
15. Стратегија за борбу против корупције;
16. Стратегија за спречавање прања новца и финансирања терористичких активности у Босни и Херцеговини;
17. Државна стратегија надзора над опојним дрогама, спречавања и сузбијања злоупотребе опојних дрога у Босни и Херцеговини;
18. Стратегија супротстављања трговини људима у Босни и Херцеговини;
19. Државна стратегија за рад на предметима ратних злочина;
20. Реализација активности које произлазе из Закона о примјени одређених привремених мјера ради ефикасног спровођења мандата Међународног кривичног суда за бившу Југославију, те других међународних рестриктивних мјера.

На основу побројаних стратешких и законских докумената утврђени су:

**Општи принцип развоја:** УПРАВЉАЊЕ У ФУНКЦИЈИ РАСТА

**Стратешки циљ:** УБРЗАТИ ПРОЦЕС ТРАНЗИЦИЈЕ И ИЗГРАДЊЕ

КАПАЦИТЕТА

**МАНДАТ ДРЖАВНЕ АГЕНЦИЈЕ ЗА ИСТРАГЕ И ЗАШТИТУ**

|  |
| --- |
| 1. Спречавање, откривање и истрага кривичних дјела из надлежности Суда Босне и Херцеговине, а посебно: организованог криминала, тероризма, ратних злочина, трговине људима и других кривичних дјела против човјечности и вриједности заштићених међународним правом, те тешког финансијског криминала; 2. Прикупљање обавјештења и података о кривичним дјелима из надлежности Суда Босне и Херцеговине, те праћење и анализа безбједносне ситуације и појава које погодују настанку и развоју криминала; 3. Пружање помоћи Суду Босне и Херцеговине и Тужилаштву Босне и Херцеговине у прикупљању обавјештења, те извршавање налога Суда и главног тужиоца БиХ; 4. Заштита свједока; 5. Спровођење међународних споразума о полицијској сарадњи и других међународних инструмената у њеној надлежности; 6. Криминалистичка експертиза; 7. Остали послови прописани законом и другим прописом. |

**Поглавље 2: Визија и мисија институције**

**ИЗЈАВА О ВИЗИЈИ ДРЖАВНЕ АГЕНЦИЈЕ ЗА ИСТРАГЕ И ЗАШТИТУ**

|  |
| --- |
| **Успостављен безбједносни систем у којем се грађани осјећају слободно, безбједно и заштићено** |

**ИЗЈАВА О МИСИЈИ ДРЖАВНЕ АГЕНЦИЈЕ ЗА ИСТРАГЕ И ЗАШТИТУ**

|  |
| --- |
| **Мисија Државне агенције за истраге и заштиту је спречавање, откривање и истрага најтежих кривичних дјела из надлежности Суда Босне и Херцеговине, међуагенцијска, међународна и сарадња са осталим субјектима ради ефикасније заштите свих грађана БиХ и унапређења њиховог осјећаја безбједности и повјерења у безбједносни систем.** |

**Поглавље 3: Учесници и партнери**

Главни партнери Државне агенције за истраге и заштиту у спровођењу законом утврђених надлежности, које су описане Мандатом институције, су:

1. Министарство безбједности Босне и Херцеговине;
2. Тужилаштво Босне и Херцеговине;
3. Суд Босне и Херцеговине;
4. тужилаштва и судови нижих нивоа власти;
5. Обавјештајно-безбједносна агенција Босне и Херцеговине;
6. Дирекција за координацију полицијских тијела Босне и Херцеговине;
7. Гранична полиција Босне и Херцеговине;
8. Служба за послове са странцима;
9. Агенција за полицијску подршку Босне и Херцеговине;
10. Агенција за форензичка испитивања и вјештачења;
11. Агенција за школовање и стручно усавршавање кадрова;
12. Министарство унутрашњих послова Републике Српске;
13. Федерално министарство унутрашњих послова;
14. Полиција Брчко дистрикта БиХ;
15. кантонални МУП-ови;
16. Агенција за превенцију корупције и координацију борбе против корупције;
17. остала надлежна тијела и
18. грађани Босне и Херцеговине.

**Анализа окружења**

|  |  |  |
| --- | --- | --- |
|  | **Анализа СНАГА Државне агенције за истраге и заштиту** | **Анализа СЛАБОСТИ Државне агенције за истраге и заштиту** |
| **Ресурси** | * + - 1. Висок степен попуњености потребним кадровима       2. Обезбијеђени стабилни извори финансирања за реализацију утврђених задатака       3. Континуиран напредак у изградњи капацитета стручног кадра       4. Обезбијеђен висок ниво материјално-техничке опремљености | 1. Ограничавање екстерног попуњавања квалитетним полицијским кадровима (финансијска ограничења, законска ограничења) 2. Недостатак финансијских средстава за рјешавање трајног смјештаја дислоцираних организационих јединица 3. Недостатак финансијских средстава за обнављање ИТ опреме 4. Недостатак финансијских средстава и стручних кадрова за развијање властитих база података |
| **Организација** | 1. Квалитетна организација рада у оквиру основних организационих јединица СИПА-е 2. Континуирана сарадња са тужилаштвима у БиХ 3. Успостављен висок ниво сарадње са Министарством безбједности Босне и Херцеговине и већином полицијских агенција у БиХ 4. Успостављена добра сарадња са полицијама у региону и шире у раду на предметима из области организованог криминала 5. Успостављена добра сарадња са међународним организацијама и амбасадама страних земаља у БиХ које пружају материјалну и другу подршку раду СИПА-е | 1. Непостојање формалних аката којима се регулишу надлежности и поступање полицијских агенција у БиХ 2. Законске недоречености у поступку напредовања полицијских службеника, што је узрок немогућности вођења ефикасне кадровске политике |
| **Резултати рада** | 1. Велики број спроведених истрага које су резултирале подношењем извјештаја о постојању основа сумње о почињеном кривичном дјелу тужилаштвима у БиХ 2. Максимално поштивање законитости у раду, што потврђује веома мали број притужби грађана и лица у предметима које СИПА истражује 3. Добра перцепција рада СИПА-е у јавности и велико повјерење грађана у њен рад | 1. Случајеви да двије или више полицијских агенција воде истраге на истим предметима 2. Недовољна координација у размјени обавјештајних података |

|  |  |  |
| --- | --- | --- |
|  | **Анализа ПРИЛИКА Државне агенције за истраге и заштиту** | **Анализа ПРИЈЕТЊИ Државне агенције за истраге и заштиту** |
| **Политичке** | 1. Политичка подршка раду СИПА-е 2. Подршка међународних фактора 3. Процес придруживања ЕУ | 1. Тероризам као глобална безбједносна пријетња 2. Тежак социјално-економски положај већине становништва БиХ 3. Висок степен корупције у друштву |
| **Економске** | 1. Редовно финансирање кроз буџет 2. Подршка страних влада у опремању 3. Укљученост у ИПА програме | * + - 1. Буџетска ограничења за материјално-техничко опремање       2. Буџетска ограничења за попуњавање радних мјеста у СИПА-и |
| **Социјалне и друштвене** | 1. Добра сарадња са институцијама 2. Висок ниво сарадње и подршке грађана и грађанских удружења 3. Подршка јавности и медија | 1. Економска криза као узрок појаве девијантних понашања у друштву 2. Неповјерење грађана у правосудни систем 3. Недовршен процес повратка избјеглих лица и споро рјешавање предмета ратних злочина |
| **Технолошке** | 1. Споразум о успостављању система електронске размјене података и евиденција полицијских тијела и тужилаштава 2. Закључивање Оперативног споразума између БиХ и ЕУРОПОЛ-а 3. Успостављање Агенције за форензичка испитивања и вјештачења | 1. Непостојање средстава и кадровских капацитета за развијање сопствених база података 2. Ограничења у примјени Споразума о успостављању система електронске размјене података и евиденција полицијских тијела и тужилаштава 3. Непостојање средстава за занављање ИТ ресурса, нарочито у подручју примјене посебних истражних радњи |
| **Правне** | 1. Усклађивање законске и подзаконске регулативе као захтјев у процесу придруживања ЕУ 2. Структурални дијалог о реформи правосуђа у БиХ | 1. Дуг процес доношења законских и подзаконских аката 2. Дужина трајања поступака пред правосудним органима и неефикасност у довођењу предмета до правоснажних осуђујућих пресуда |

**Поглавље 4: Основна програмска опредјељења**

На основу утврђеног стратешког оквира, законом утврђеног мандата и изазова окружења у периоду за који се доноси Средњорочни план рада Државне агенције за истраге и заштиту, дефинисани су средњорочни циљ, специфични циљеви, програми и пројекти за њихово остварење.

**КОНСОЛИДОВАНИ СРЕДЊОРОЧНИ ЦИЉ**

|  |
| --- |
| **Унапређење безбједносног сектора у БиХ са аспекта одговорности и ефикасности с циљем боље безбједности грађана и имовине** |

**СПЕЦИФИЧНИ ЦИЉЕВИ ДРЖАВНЕ АГЕНЦИЈЕ ЗА ИСТРАГЕ И ЗАШТИТУ**

|  |
| --- |
| **Специфични циљ 1. Унапређење система истрага кривичних дјела, прикупљања обавјештења и података о кривичним дјелима и заштите свједока у поступцима пред Судом Босне и Херцеговине** |

**Поглавље 5: Ресурси и капацитети потребни за постизање**

**циљева**

Предвиђа се да ће у планском периоду 2017-2019. године извор за финансирање пројеката за постизање циљева бити Буџет институција Босне и Херцеговине и међународних обавеза Босне и Херцеговине у укупном износу од 97.324.000 КМ.

Државна агенција за истраге и заштиту крајем 2014. године усвојила је Правилник о унутрашњој организацији, којим је прилагођена унутрашња структура Агенције достигнутом степену развоја и безбједносним изазовима са којима се суочава. До краја средњорочног периода за који се доноси план рада биће извршено додатно усклађивање и кадровско јачање капацитета потребних за извршење плана.

**Поглавље 6: Оквир за праћење спровођења плана и**

**евалуацију резултата**

Сви показатељи за праћење реализације плана дати су уз специфичне циљеве, програме и пројекте (Прилог 3). Они представљају стандардне показатеље резултата рада полицијског органа какав је и Државна агенција за истраге и заштиту, прате се континуирано у току године и на основу њих се врши процјена успјешности у раду.

Вриједности показатеља утврђене су на основу вишегодишњег просјека, уочених трендова раста, анализе будућих трендова у развоју криминала из надлежности Агенције на подручју БиХ, анализе могућности ангажовања додатних кадровских капацитета и могућности перманентног усавршавања и специјализације комплетног кадровског потенцијала, анализе будућих трендова технолошког и техничког развоја средстава која се користе у борби против софистицираних врста криминала и могућности њихове набавке и занављања постојећих средстава.

**Прилог 3: Акциони план Средњорочног плана рада Државне агенције за истраге и заштиту**







Д И Р Е К Т О Р

Перица Станић